Malvydas Sakalauskas

Malvydas Sakalauskas (1949 m. rugsėjo 12 d. – 2013 m. balandžio 25 d.) – Lietuvos dailėtyrininkas, muziejininkas, tapytojas.

 Biografija 

1978 m. baigė LSSR Dailės institutą (nuo 1990 m. Vilniaus dailės akademija). 1979–1988 m. Kauno paveikslų galerijos M. Žilinsko kolekcijos skyriaus vedėjas, 1988–1992 m. M. K. Čiurlionio dailės muziejaus direktorius. 1992–1995 m. „Kaunas plius televizijoje“ sukūrė 35 dokumentines laidas apie Lietuvos menininkus. Nuo 1994 m. dirbo dailės ir meno istorijos mokytoju Kauno „Varpo“ gimnazijoje.

 Kūrybinė ir visuomeninė veikla 

1985 m. surengė pirmąją tapybos parodą Kauno „Santakos“ kino teatre su 23 autoriniais darbais. Nuo 1987 m. rengė parodas Kauno paveikslų galerijoje, Vilniaus banko Kauno filiale, Lietuvos švietimo istorijos muziejuje, dalyvavo M. K. Čiurlionio dailės muziejaus rengtose parodose. Nuo 1979 m. iki 1988 m. buvo M. Žilinsko (1904–1992) dovanotos kolekcijos skyriaus vedėjas. Kauno paveikslų galerijoje dalyvavo įrengiant nuolatinę ekspoziciją, buvo vienas iš kolekcijos katalogo „Kauno paveikslų galerija“ (1980 m.) sudarytojų. 1989 m. vadovavo Mykolo Žilinsko dailės galerijos statybai ir ekspozicijos įrengimui. 2008 m. Lietuvos dailės pedagogų konkursinės parodos „Valdovų rūmai amžių sandūroje“ laureatas – su paveikslu „Krivis aiškina valdovui sapną“ laimėjo II vietą.Rūta Kanopkaitė, Peizažas – kaip sielos dvynys, Delfi.lt, 2009-09-18. Nuoroda tikrinta 2021-10-25. Per 30 kūrybinio darbo metų nutapė apie 500 paveikslų. Dalį jų įsigijo M. K. Čiurlionio dailės muziejus, taip pat gydymo įstaigos, mokyklos, bankai, privačios organizacijos ir kiti asmenys.

alt=|miniatiūra|„Krivis aiškina valdovui sapną“ – 2008 m. parodos „Valdovų rūmai amžių sandūroje“ paveikslas

 Šaltiniai 

 Nuorodos 
https://www.yumpu.com/lt/document/view/17940532/muziejaus-istorija-1921-2010-pdf-ciurlionislt
https://lrv.lt/lt/naujienos/renginiu-ministerijose-suvestine-birzelio-2-8-d
https://cdm.limis.lt/asmenys/-/personFastSearch/doSearch?query=sakalauskas&rowsOnPage=60&page=1
http://www.sovijus.lt/wordpress/wp-content/uploads/2016/07/39-51-Kristina-Civinskien%C4%97.pdf 

https://kauno.diena.lt/naujienos/kultura/parodoje-kameriniai-peizazai-183061
http://biblioteka.varena.lt/lt/malvydas-sakalauskas 
http://www.museums.lt/Zurnalas/2009_03/kronika_2009_03.pdf
http://www.draugas.org/archive/1990_reg/1990-03-20-DRAUGAS-i7-8.pdf

Kategorija:Lietuvos dailėtyrininkai
Kategorija:Lietuvos muziejininkai
Kategorija:Lietuvos tapytojai